|  |  |
| --- | --- |
| Kaštelir-Castelliere, 16. srpanj 2021. | ISSN 1846-6532 |

**SLUŽBENE NOVINE  
OPĆINE KAŠTELIR-LABINCI**



**Godina XV, Broj: 04/2021**

**IZDAVAČ: Općina Kaštelir-Labinci**

**UREDNIŠTVO: Kaštelir 113, Kaštelir**

**ODGOVORNI UREDNIK: Giuliano Vojnović**

**IZLAZI PO POTREBI**

**WEB: www.kastelir-labinci.hr**

**e-mail: opckas-lab@pu.t-com.hr**

## 

## Općinsko vijeće

|  |  |  |
| --- | --- | --- |
| r.b. |  | str. |
| 15. | Odluka o suglasnosti za provedbu ulaganja u projekt  ,,Dječji vrtić i jaslice na k.č. 945/2 k.o. Labinci“. | 123. |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
|  |  |  |

**15.**

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **OPĆINA KAŠTELIR - LABINCI**  **CASTELLIERE – S. DOMENICA** |
| **Općinsko vijeće** |

KLASA: 404-01/21-01/06

URBROJ: 2167/06-01-21-05

Kaštelir-Castelliere, 15. srpnja 2021.

Na temelju Pravilnika o provedbi mjere 7 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020. („Narodne novine broj 48/2018 i broj 91/2018) i članka 32. Statuta Općine Kaštelir-Labinci-Castelliere-S. Domenica (Službene novine Općine Kaštelir-Labinci 02/09, 02/13 i 01/21), Općinsko vijeće Općine Kaštelir-Labinci na sjednici održanoj dana 15. srpnja 2021. godine donijelo je

**O D L U K U**

**o suglasnosti za provedbu ulaganja u projekt**

**,,Dječji vrtić i jaslice na k.č. 945/2 k.o. Labinci“**

**Članak 1.**

U svrhu prijave na Natječaj za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – ulaganja u sektor tržnica, sektor društvenih domova/kulturnih centara i sportskih građevina, sektor vatrogasnih domova i sektor dječjih vrtića iz Programa ruralnog razvoja Republike Hrvatske za razdoblje 2014. – 2020. te ostvarivanja bespovratne potpore, Općinsko vijeće Općine Kaštelir-Labinci ovom Odlukom daje suglasnost na provedbu ulaganja za projekt ,,Dječji vrtić i jaslice na k.č. 945/2 k.o. Labinci“.

**Članak 2.**

U skladu s člankom 30., stavkom 5. Pravilnika o provedbi mjere 7 „Temeljne usluge i obnova sela u ruralnim područjima“ projekt mora imati suglasnost svih predstavničkih tijela jedinica lokalne samouprave na čijem se području projekt provodi. U skladu s Prilogom 4a Natječaja za tip operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – ulaganja u sektor tržnica, sektor društvenih domova/kulturnih centara i sportskih građevina, sektor vatrogasnih domova i sektor dječjih vrtića suglasnost predstavničkog tijela jedinice lokalne samouprave za provedbu ulaganja na području jedinice lokalne samouprave mora sadržavati ''Opis projekta'' izrađen u skladu s Prilogom 10. Natječaja koji čini sastavni dio ove Odluke.

**Članak 3.**

Podnositelj Zahtjeva za potporu i Korisnik potpore bit će Općina Kaštelir-Labinci-Castelliere-S. Domenica.

**Članak 4.**

Ova Odluka stupa na snagu danom donošenja.

|  |  |
| --- | --- |
|  | **PREDSJEDNIK**  **OPĆINSKOG VIJEĆA**  **Ivan Legović v.r.** |

Prilog: Opis projekta.

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta uključujući i opremanje ako je primjenjivo)*

,,Dječji vrtić i jaslice na k.č. 945/2 k.o. Labinci“

**2. KORISNIK**

2.1. NAZIV KORISNIKA

Općina Kaštelir - Labinci - Castelliere-S. Domenica

2.2. PRAVNI STATUS KORISNIKA

Jedinica lokalne samouprave

2.3. ADRESA KORISNIKA

Kaštelir 113, 52464 Kaštelir

2.4. OSOBA OVLAŠTENA ZA ZASTUPANJE

Đulijano Petrović, načelnik

2.5. KONTAKT

052 455-113, opckas-lab@pu.t-com.hr

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.1.2. TIP OPERACIJE

7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.2. MJESTO PROVEDBE

3.2.1. ŽUPANIJA ULAGANJA

Istarska županija

3.2.2. GRAD/OPĆINA ULAGANJA

Općina Kaštelir - Labinci - Castelliere-S. Domenica

3.2.3. NASELJE ULAGANJA

Labinci - S. Domenica

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Svrha provedbe projekta je poboljšanje uvjeta života u ruralnoj sredini te razvoj privlačnosti naselja Labinci kao životne sredine. Razlog provedbe je nedostatak dječjeg vrtića koji sprječava zadržavanje postojećih i doseljavanje novih stanovnika te onemogućuje kvalitetnije življenje u ruralnoj sredini. Taj nedostatak negativno utječe i na radno aktivno stanovništvo koje je osnova za održivi razvoj ruralnog područja. Projektom izgradnje dječjeg vrtića riješio bi se opisani problem i potaknula demografska revitalizacija stvaranjem poticajnog okruženja za mlade obitelji.

Ciljevi:

1. povećati broj djece jasličkog i vrtićkog uzrasta upisane u predškolske programe za 66 kroz izgradnju novog dječjeg vrtića i jaslica te otvaranje dviju vrtićkih i jedne jasličke skupine.
2. stvoriti nova radna mjesta zapošljavanjem najmanje 3 djelatnika sukladno propisima kojima se uređuje predškolska djelatnost i standardi predškolskog odgoja i obrazovanja.

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Očekivani rezultati i mjerljivi indikatoru su:

1. Izgrađen novi dječji vrtić u naselju Labinci bruto razvijene površine 701 m2,
2. Formirane dvije vrtićke skupine kapaciteta 25 djece,
3. Formirana jedna jaslička skupina kapaciteta 16 djece,
4. Zaposleno troje ili više novih djelatnika sukladno propisima kojima se uređuje predškolska djelatnost i standardi predškolskog odgoja i obrazovanja,
5. Iskorišteni obnovljivi izvori energije u sustavu grijanja građevine koja je predmet ulaganja kroz ugradnju solarnog sustava i dizalica topline.

3.4.2. Stvaranje novih radnih mjesta

*Pojašnjenje:*

*Broj novozaposlenih osoba je pokazatelj provedbe projekta te u slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju nove osobe u građevinama koje su predmet zahtjeva za potporu te stvaraju dodatna nova radna mjesta u odnosu na stanje prije provedbe projekta. U sektoru tržnica, sektoru društvenih domova/kulturnih centara* *i sportskih građevina te sektoru vatrogasnih domova navedeno uključuje isključivo osobe koje su zaposlene na poslovima održavanja, zaštite i upravljanja građevinama koja su predmet zahtjeva za potporu.*

*Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).*

*Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.*

|  |  |  |
| --- | --- | --- |
| **Pridonosi li projekt stvaranju novih radnih mjesta?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

1. Opisati na koji način projekt doprinosi stvaranju novih radnih mjesta *(400 - 800 znakova)*

Projekt izravno doprinosi stvaranju 3 ili više novih radnih mjesta zapošljavanjem novih djelatnika koji će obavljati javnu službu sukladno propisima kojima se uređuje predškolska djelatnost i standardi predškolskog odgoja i obrazovanja. Broj zaposlenika utvrdit će se prema Državnom pedagoškom standardu predškolskog odgoja i naobrazbe temeljem stvarnog broja upisane djece, međutim korisnik se ovim zahtjevom obvezuje ostvariti minimalno tri nova radna mjesta izravnim zapošljavanjem tri nove osobe u građevini koja je predmet zahtjeva za potporu.

1. Opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1. | Odgojitelj/ica | 2 | 2023. |
| 2. | Zdravstveni/a radnik/ica | 0,5 | 2023. |
| 3. | Spremač/ica | 0,5 | 2023. |
|  |  |  |  |
|  |  |  |  |
|  |  |  |  |
|  |  |  |  |

*Napomena:*

*Podaci iz ove tablice uzet će se u obzir prilikom provjere ostvarenja kriterija odabira iz Priloga 2. Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe projekta.*

*U slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*U slučaju da korisnik nakon provedbe projekta ne ostvari planiranu razinu pokazatelja navedenih u zahtjevu za potporu, Agencija za plaćanja ima pravo korisniku odrediti financijsku korekciju ili od korisnika zatražiti izvršenje povrata dijela isplaćene potpore razmjerno neostvarenom udjelu pokazatelja, u skladu s Prilogom III. Pravilnika i točkom 7. Natječaja* - *Pokazatelji provedbe projekta.*

3.4.3. Korištenje obnovljivih izvora energije u sustavu grijanja građevina (prostorija) koji su predmet ulaganja

|  |  |  |
| --- | --- | --- |
| **Je li projektom planirano korištenje obnovljivih izvora energije u sustavu grijanja građevine?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji je način planirano korištenje obnovljivih izvora energije u sustavu grijanja te navesti poveznice na dijelove Glavnog projekta u kojem je to predviđeno/projektirano ako je glavnim projektom i odgovarajućim dijelovima istog - na primjer strojarskim projektom, projektom grijanja i hlađenja, projektom elektroinstalacija, projektom fizike zgrade, arhitektonskim projektom itd. - predviđeno korištenje obnovljivih izvora energije **u sustavu grijanja građevina (prostorija)** na drvnu biomasu, na solarni sustav i/ili na dizalice topline.

Glavnim projektom, točnije mapom strojarskog projekta predviđeno je grijanje građevine električnom dizalicom topline zrak/voda te solarni kolektori za zagrijavanje pitke i ogrjevne vode.

* Procijenjeni iznos radova/instalacija/opreme koji se odnosi na Korištenje obnovljivih izvora energije u sustavu grijanja građevina (prostorija) koji su predmet ulaganja

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

*381.250.00 kn*

*Napomena:*

*Podaci iz ove točke i iz Glavnog projekta uzet će se u obzir prilikom provjere ostvarenja kriterija odabira iz Priloga 2. Natječaja.*

3.4.4. Kapacitet dječjeg vrtića

*(odnosi se samo na projekte dječjih vrtića)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja:

*(Upisati maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji.)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja je 66 djece (dvije vrtićke skupine po 25 djece i jedna jaslička skupina kapaciteta 16 djece).

Ukupan broj skupina (grupa) djece vrtićke dobi nakon realizacije projekta (ako je primjenjivo):

Dvije vrtićke skupine (svaka skupina kapaciteta 25 djece).

Ukupan broj skupina (grupa) djece jasličke dobi nakon realizacije projekta (ako je primjenjivo):

Jedna jaslička skupina kapaciteta 16 djece.

Početni kapacitet dječjeg vrtića prije realizacije projekta u skladu s Državnim pedagoškim standardom predškolskog odgoja i obrazovanja:

*(U slučaju rekonstrukcije postojećeg dječjeg vrtića, upisati maksimalni mogući broj djece u redovnom cjelodnevnom programu prije provedbe projekta sukladno projektno-tehničkoj dokumentaciji. U slučaju izgradnje novog dječjeg vrtića ili prenamjene postojeće građevine u dječji vrtić upisati 0.)*

0

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

16 mjeseci

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

Glavne aktivnosti obuhvaćaju:

* Imenovanje projektnog tima za pripremu i provedbu projekta
* Pripremu projektne dokumentacije
* Podnošenje prvog dijela zahtjeva za potporu
* Ugovaranje kredita s financijskom institucijom
* Provedbu postupka javne nabave za izvođenje radova
* Odabir ponuditelja i uvođenje u posao
* Izvođenje radova i praćenje provedbe ugovora o javnoj nabavi
* Poduzimanje aktivnosti promidžbe i vidljivosti sukladno pravilima Programa ruralnog razvoja RH
* Stavljanje novoizgrađenog dječjeg vrtića u funkciju
* Izvještavanje o napretku projekta
* Podnošenje zahtjeva za isplatu

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađen je glavni projekt, ishođena je građevinska dozvola itd.).*

Pripremne aktivnosti koje su već provedene u svrhu realizacije ovog projekta uključuju spajanje dviju parcela u jednu, korigiranje površine parcele, narudžbu i izradu glavnog i izvedbenog projekta s pripadajućim troškovnicima, komunikaciju i koordinaciju s angažiranim projektantima, ishođenje građevinske dozvole, kao i potrebnih potvrda te suglasnosti javno-pravnih tijela.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji, procjeni troškova, troškovniku projektiranih radova/instalacija, troškovniku/specifikaciji opreme, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

***9.310.098,88 kn***

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj namjeni projekta te dostupnosti predmeta ulaganja pojedincima, lokalnom stanovništvu i interesnim skupinama iz točke 12. ovog Priloga)*

Ciljne skupine projekta uključuju opću javnost, 1.463 stanovnika Općine Kaštelir - Labinci - Castelliere-S. Domenica, predstavnike medija, Istarsku županiju kao jedinicu područne samouprave, susjedne jedinice lokalne samouprave, financijske ustanove spremne kreditirati projekt, gospodarske subjekte zainteresirane za sudjelovanje u postupku javne nabave, javne ustanove i civilno društvo aktivno na području Općine.

Krajnji korisnici projekta bit će:

* Roditelji s područja Općine Kaštelir - Labinci - Castelliere-S. Domenica
* Djeca jasličke i vrtićke dobi s područja Općine Kaštelir - Labinci - Castelliere-S. Domenica
* Djelatnici novoizgrađenog dječjeg vrtića.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Ciljevi projekta i očekivani rezultati doprinijet će poboljšanju uvjeta života u ruralnoj sredini te razvoju privlačnosti područja Općine Kaštelir - Labinci kao životne sredine. Trenutni nedostatak dječjeg vrtića sprječava zadržavanje postojećih i doseljavanje novih stanovnika te onemogućuje kvalitetnije življenje u ruralnoj sredini koja se nalazi u Istarskoj županiji i po zadnjem popisu stanovništva iz 2011. godine broji ukupno 1463 stanovnika. Taj nedostatak negativno utječe i na radno aktivno stanovništvo koje je osnova za održivi razvoj ruralnog područja. Projektom izgradnje dječjeg vrtića riješio bi se opisani problem i potaknula demografska revitalizacija stvaranjem poticajnog okruženja za mlade obitelji. Predmetno ulaganje udovoljit će uvjetima nužnim za obavljanje djelatnosti organiziranog oblika odgojno-obrazovnog rada s djecom predškolske dobi. Izgradnjom vrtića i jaslica omogućio bi se upis za 66 djece i time smanjio pritisak na postojeću podružnicu DV Radost Poreč koja se nalazi u Kašteliru, ali i znatno olakšao život mnogim mladim obiteljima koje su zbog malog kapaciteta vrtića u Kašteliru primorane svoju djecu voziti u Grad Poreč ili druge susjedne jedinice lokalne samouprave.

**5. POVEZANOST DJELATNOSTI UDRUGE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE OD POSEBNOG INTERESA ZA LOKALNO STANOVNIŠTVO**

*(odnosi se samo na projekte vatrogasnih domova)*

5.1. POVEZANOST DJELATNOSTI UDRUGE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo

5.2. DOKAZ DA SU HUMANITARNE I DRUŠTVENE DJELATNOSTI UDRUGE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge od posebnog interesa za lokalno stanovništvo; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Izvori sredstava potrebni za provedbu projekta uključuju vlastita sredstva korisnika, odnosno proračunska sredstva Općine Kaštelir – Labinci te sredstva financijskih institucija. Naime, u slučaju pozitivnog ishoda podnesenog prvog dijela zahtjeva za potporu, korisnik ima zatvorenu financijsku konstrukciju projekta za potrebe njegove provedbe. Korisnik do potpune realizacije i funkcionalnosti projekta financiranje podmiruje kombinirano, kreditom banke i vlastitim sredstvima. Ukupan iznos zatraženog kredita korisniku će se isplatiti u prvog godini provedbe projekta, odnosno odobreni kredit za predmetno ulaganje banka će korisniku isplatiti u 2022. godini. U drugoj godini provedbe, odnosno 2023. korisnik će podnijeti zahtjev za isplatu i zaprimiti odobreni iznos bespovratnih sredstava.

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Dosadašnja iskustva korisnika u provedbi sličnih projekata uključuju projekt izgradnje i opremanja dječjeg igrališta u naselju Rogovići u okviru Mjere 19 ''Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice'', LAG-a „Sjeverna Istra“) iz Programa ruralnog razvoja 2014.-2020. Nadalje, korisnik je proveo projekt „Rekonstrukcija nerazvrstane ceste NC-D-39“ u okviru natječaja za tip operacije 7.2.2. „Ulaganja u građenje nerazvrstanih cesta“ iz Programa ruralnog razvoja Republike Hrvatske za razdoblje 2014. – 2020. u okviru Natječaja za provedbu Podmjere 7.1. »Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti« – provedba tipa operacije 7.1.1. »Sastavljanje i ažuriranje planova za razvoj jedinica lokalne samouprave« korisniku su odobrena sredstva za ulaganje u izradu Strateškog plana razvoja turizma.

Osim navedenih iskustava provedbe projekata iz Programa ruralnog razvoja Republike Hrvatske za razdoblje 2014. – 2020., korisnik također posjeduje bogato iskustvo provedbe infrastrukturnih projekata iz drugih izvora financiranja. Najznačajniji projekti uključuju izgradnju fekalne kanalizacijske mreže s uređajem za pročišćavanje otpadnih voda, izgradnju sportske dvorane, izgradnju kompletne infrastrukture u Poslovnoj zoni Labinci, izgradnju ambulante obiteljske medicine i stomatološke ordinacije, uređenje i proširenje mjesnih groblja, izgradnju parkirališta, uređenje javnih površina i posebno dječjih parkova. Ukupna vrijednost navedenih projekata iznosi preko 85 milijuna kuna.

U provedbi projekta te kasnijem održavanju investicije ključnu ulogu u projektnom timu imat će načelnik Općine Đulijano Petrović, diplomirani inženjer geodezije. Od 1998. do 2006. godine bio je zaposlen pri Upravnom odjelu za prostorno planiranje i zaštitu okoliša Grada Poreča-Parenzo. Zatim je od 2006. do 2007. godine obnašao funkciju voditelja Odsjeka za evidencije i upravljanje imovinom u Upravnom odjelu za upravljanje gradskom imovinom Grada Poreča-Parenzo, a od 2007. godine do svibnja 2021. godine obavljao je funkciju pročelnika Upravnog odjela za upravljanje gradskom imovinom, odnosno funkciju koja je podrazumijevala odgovornost za sve najznačajnije investicije u gradsku imovinu, poput izgradnje Osnovne škole i sportske dvorane Finida, Osnovne škole Žbandaj, Dječjeg vrtića Dračevac, Dječjeg vrtića Žbandaj, prenamjena i adaptacije područne škole Veli Maj u dječji vrtić i jaslice, itd. Opisane stručne kvalifikacije dokazuju relevantne ljudske kapacitete korisnika za uspješnu provedbu ulaganja.

**8. NAČIN ODRŽAVANJA I UPRAVLJANJA PROJEKTOM**

8.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda/sufinanciranja, prihode koje generira realizirani projekt te rashode nužne za upravljanje i održavanje realiziranim projektom u predviđenoj funkciji projekta)*

Ukupni prihodi i primici Općine Kaštelir-Labinci za 2021. godinu planirani su u iznosu od 6.292.000,00 kuna. Prihodi poslovanja u 2020. godini iznosili su 10.159.204 kuna. U proračunu Općine Kaštelir-Labinci-Castelliere-S. Domenica za 2021. godinu i projekcijama za 2022. i 2023. godinu izgradnja vrtića navedena je u planu razvojnih programa pod ciljem 1. Visoka kvaliteta života i standarda, prioritet 1. Infrastruktura. Zbog nedovoljno vlastitih sredstava, za realizaciju projekta korisnik će koristiti kredit.

Rashodi nužni za upravljanje i održavanje realiziranog ulaganja u predviđenoj funkciji projekta procjenjuju se na 999.789,16 kuna.

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom ako će korisnik prenijeti upravljanje realiziranim projektom drugoj pravnoj osobi sukladno nadležnim propisima)*

U održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“ bit će uključeni svi službenici i namještenici Općine Kaštelir-Labinci kao korisnika i nositelja predmetnog projekta. Odgovorna osoba cjelokupnog ulaganja bit će načelnik Đulijano Petrović koji posjeduje bogato iskustvo u izgradnji i održavanju velikih infrastrukturnih projekata, naročito ustanova predškolskog odgoja i naobrazbe.